এসএসসি তালিকা বিতর্ক অব্যাহত! এবার কী হল দেখে নিন

ওয়েব ডেস্ক: এসএসসি অফিসের (SSC Office) সামনে এখনও অবস্থানরত শিক্ষক শিক্ষিকারা। টেকনিক্যাল সমস্যার কারণে যোগ্যদের নেতা চিন্ময় মন্ডল সহ যাদের নাম যোগ্য তালিকায় আসেনি তাদের একটি তালিকা তৈরি করে এসএসসিকে পাঠাবে বলে গতকালই কলকাতা টিভিকে জানিয়েছিল চিন্ময় মণ্ডল ও মেহবুব মণ্ডল। কিন্তু সকাল থেকেই অবস্থানস্থল বেশকিছুটা ফাঁকা ছিল। তবে দুপুর হতে হতেই দেখা গেল এসএসসি ভবনের বাইরে উত্তেজনা। ওএমআর সিট নিয়ে চলছিল বিতর্ক, আর সেই নিয়েই দুপুরে শুরু হয় বিতর্ক।

যোগ্যদের আন্দোলন কিছুটা থিতু হতেই এবার ওএমআর (OMR) সমস্যায় থাকা চাকরিহারারা আচার্য সদনের সামনে বিক্ষোভ প্রদর্শন শুরু করলেন। তাদের বক্তব্য, সমস্যার কথা বলা হলেও সেটি আদালতে প্রমাণিত নয়। অবিলম্বে তাদেরও বেতন দিতে, হবে স্কুলে ফেরাতে হবে।

আরও পড়ুন: যোগ্যদের তালিকা চূড়ান্ত করল এসএসসি, পাঠাল জেলায় জেলায়

এসএসসি অফিসের গেটের সামনে অবস্থানের দাবিতে মিছিল নিয়ে এগোতেই পুলিশ আটকায় তাদের। তাদের অভিযোগ, যেখানে আদালতে ওএমআরে কারচুপির বিষয়টি এখনো প্রমাণিত হয়নি সেখানে এসএসসি কি করে তাদের অযোগ্য বলে আলাদা করে দাগিয়ে দিলো ও বেতন বন্ধ করে দিল।

বুধবার যোগ্যদের প্রকাশিত তালিকাতে যাদের নাম আসেনি সেই নিয়ে আসছে নতুন আপডেট। তালিকা প্রকাশ হওয়ার পর কেন সকল ‘যোগ্য’ চাকরিহারাদের নাম এলো না। এসএসসি সূত্রের খবর এই তালিকা সংশোধন করতে সাত দিন লাগবে। ডিআইদের কাছ থেকে নতুন করে তথ্য চাওয়া হয়েছে। সেই তথ্য স্কুল সার্ভিস কমিশন এর কাছে আসার পর তার মধ্যে ‘যোগ্য’ কি ‘অযোগ্য’ তা যাচাই করা হবে। তারপর সেই তালিকা পাঠিয়ে দেওয়া হবে স্কুল শিক্ষা দফতরের কাছে। শিক্ষা দফতর সূত্রের খবর, এসএসসির কাছে শুধুমাত্র তথ্য থাকে যে জেলা ডিআই এর কাছে প্রথম অনুমোদন পত্র পাঠিয়েছে। অনেক সময় অনুমোদন পত্র গ্রহণ এবং অ্যাপয়েন্টমেন্ট লেটার নেওয়ার পরও শিক্ষকরা স্কুলে সময় মতো কাজে যোগদান করেনি। সেই তথ্য আসলেও এসএসসির কাছে। তারপরে কেউ যোগদান করলে সেই তথ্য দেওয়া হয়নি এসএসসিকে। এছাড়াও উৎস শ্রী পোর্টালের মাধ্যমে যে ট্রান্সফার হয়েছে সেখানেও জেলা পরিবর্তনের তথ্য নেই এসএসসির কাছে। *তাই এই ধরনের সমস্যা তৈরি হয়েছে। তবে এই সংখ্যাটা মোট ‘যোগ্য’ শিক্ষক শিক্ষিকার এক শতাংশ বলে এসএসসি সূত্রে খবর।

দেখুন অন্য খবর